1. Η Αμαλία που της αρέσει πολύ η ενόργανη γυμναστική και θέλει να γίνει αθλήτρια, αγόρασε 2 στεφάνια και πλήρωσε 18 € για να προπονείται. Αν αγοράσει 8 στεφάνια, πόσα € θα πληρώσει;
2. Ο Γιώργος αγόρασε 6 τετράδια και έδωσε 8,40 €. Πόσα € θα δώσει αν αγοράσει 8 τετράδια.
3. Τα 5 κιλά μήλα κοστίζουν 8 €. Πόσα € κοστίζουν 3 κιλά μήλα.
4. Ένα δέντρο ρίχνει σκιά μήκους 12 μέτρων. Την ίδια ώρα ένας πάσσαλος δίπλα στο δέντρο, με ύψος 1,2 μέτρα ρίχνει σκιά 3 μέτρα. Πόσο είναι το ύψος του δέντρου;
5. Ένας πεζός περπάτησε 3,5 ώρες και ένας άλλος 1,5 ώρα. Ο πρώτος διένυσε απόσταση 10,5 χλμ. Πόση απόσταση διένυσε ο δεύτερος αν βάδιζε με τον ίδιο ρυθμό;
6. Ένα φωτοτυπικό μηχάνημα φωτοτυπεί 96 σελίδες σε 3 λεπτά της ώρας. Σε πόσο χρόνο θα φωτοτυπήσει 352 σελίδες;
7. Ένας τυροκόμος χρησιμοποιώντας 52 κιλά γάλα φτιάχνει 16 κιλά τυρί.

α) Πόσα κιλά τυρί μπορεί να φτιάξει με 39 κιλά γάλα;

β) Πόσα κιλά γάλα χρειάζεται για να φτιάξει 64 κιλά τυρί;

8) Σε μια κατασκήνωση υπάρχουν 120 παιδιά. Για το πρωινό 8 παιδιών χρειάζονται 2 λίτρα γάλα.

α) Πόσα λίτρα γάλα χρειάζονται για τα 120 παιδιά;

β) Αν τα 4 λίτρα γάλα κοστίζουν 6 €, πόσο κοστίζει όλο το γάλα που χρειάζονται κάθε πρωί στην κατασκήνωση;